
Tisztelt Képviselő-testület!

Sáska község Önkormányzata Képviselő-testülete 8/2014.(XII.15.)önkormányzati rendeletével fogadta el az Önkormányzat Szervezeti és Működési Szabályzatát.
A szabályzat  V. fejezete, a 38. §. szabályozza a helyi népszavazás rendjét. A törvényi előírások módosultak, ezért a szabályozás nem felel meg a hatályos jogszabálynak.
Veszprém Megyei Kormányhivatal törvényességi ellenőrzést végez ez ügyben, ezért indokolt az SZMSZ. módosítása. 
[bookmark: _GoBack]38.§ (2) bekezdése kimondja:”  A képviselő-testület köteles kitűzni a helyi népszavazást, ha Sáska  község választópolgárainak legalább 20 %-a kezdeményezte.” Népszavazás kitűzése nem a képviselő-testület hatáskörébe tartozik,  helyi önkormányzat képviselő-testülete helyi népszavazást rendelhet el a képviselő-testület hatáskörébe tartozó ügyben. Népszavazást a Helyi Választási Bizottság tűzi ki. 
 (3)  „ A helyi népszavazásra irányuló kezdeményezést a polgármesterhez kell benyújtani. A népszavazás elrendelésre irányuló kezdeményezésről a polgármester bejelentését követő 30 napon belül dönt a képviselő-testület. „  A népszavazásra irányuló kezdeményezést a Helyi Választási Bizottságnak kell benyújtani.
(5) „A népszavazás elrendeléséről a népszavazás időpontjának kitűzéséről szóló határozatot az önkormányzat hirdetőtábláin, és a település hivatalos honlapján közzé kell tenni.”
Nem kell szabályozni, mivel a törvény tartalmazza a közzététel formáját.

Fentiek alapján javaslom az SZMSZ. 38.§ (1)-(5) bekezdését hatályon kívül helyezni, és önálló rendeletet alkotni a helyi népszavazás kezdeményezéséhez szükséges számú választópolgárok számáról.
Kérem a rendelet tervezet elfogadását.

Sáska, 2017. augusztus 30.

								Kovács Nándor 
								polgármester 




